Na temelju članka 32. Zakona o održivom gospodarenju otpadom („Narodne novine broj 94/13, 73/17 i 14/19) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17 i 2/18) , Općinsko vijeće Općine Vladislavci na svojoj 16. sjednici održanoj dana 3. lipnja 2019. godine, donosi

**ZAKLJUČAK**

**o odbijanju Izvješća o radu davatelja usluge i pokretanju**

**postupka za raskid ugovora o koncesiji**

**I.**

Općinsko vijeće Općine Vladislavci razmatralo je Izvješće o radu davatelja usluge Eko-flor plus d.o.o. Oroslavlje za obavljanje javne usluge prikupljanja, odvoza i zbrinjavanja miješanog komunalnog otpada sa područja Općine Vladislavici, koja se obavlja temeljem Ugovora o koncesiji, Klasa: 363-01/17-01/02, Ur.broj: 2158/07-02-18-11 od 19. veljače 2018. godine.

**II.**

Općinsko vijeće utvrđuje da davatelj javne usluge javnu uslugu prikupljanja, odvoza i zbrinjavanja miješanog komunalnog otpada sa područja Općine Vladislavci ne obavlja sukladno obvezama utvrđenim člankom 16. Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Vladislavci („Službeni glasnik“ Općine Vladislavci br. 1/18), a koja odredba propisuje

da davatelj usluge obračunava korisniku usluge cijenu javne usluge prikupljanja miješanog komunalnog otpada razmjerno količini predanog otpada u obračunskom razdoblju pri čemu je kriterij količine otpada u obračunskom razdoblju volumen spremnika otpada i broj pražnjenja spremnika.

Općinsko vijeće utvrđuje da je davatelj usluge bio u obvezi uskladiti se sa odredbama citirane Odluke do 30.travnja 2018. godine i ispuniti tehničko-tehnološke uvjete naplate odvoza otpada razmjerno količini predanog otpada u obračunskom razdoblju na cijelom području Općine Vladislavci do 31.listopada 2018. godine. Ista obveza ugovorena je člankom 7. stavak 2. Ugovora o koncesiji, Klasa: 363-01/17-01/02, Ur.broj: 2158/07-02-18-11 od 19. veljače 2018. godine.

O svojim obvezama davatelj usluge upozoren je u dva navrata, obavijestima općinskog načelnika Općine Vladislavci, Klasa: 363-02/18-16/04, Ur.broj: 2158/07-02-18-01 od 12. listopada 2018. godine, i obavijesti općinskog načelnika Općine Vladislavci, Klasa: 363-02/18-16/04, Ur.broj: 2158/07-02-18-03 od 6. studenoga 2018. godine.

Ovakvo postupanje davatelja javne usluge suprotno je odredbi članka 32. stavak 1. točka 6. Zakona o održivom gospodarenju otpadom („Narodne novine“ br. 94/13,73/17 i 14/19).

Postupanje davatelja usluge suprotno odredbama Zakona o održivom gospodarenju otpadom, Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Vladislavci („Službeni glasnik“ Općine Vladislavci br. 1/18) i članka 7. stavka 2. Ugovora o koncesiji, Klasa: 363-01/17-01/02, Ur.broj: 2158/07-02-18-11 od 19. veljače 2018. godine, razlog je za jednostrani raskid ugovora o koncesiji.

**III.**

Općinsko vijeće odbija kao neprihvatljivo Izvješće o radu davatelja usluge od 21.03.2019. godine.

**IV.**

Općinsko vijeće pokreće postupak za raskid ugovora o koncesiji i zadužuje općinskog načelnika za provedbu postupka.

**V.**

Općinsko vijeće utvrđuje rok o 30 dana da davatelj usluge uskladi svoje poslovanje sa člankom 16. Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Vladislavci („Službeni glasnik“ Općine Vladislavci br. 1/18) na način da davatelj usluge obračunava korisniku usluge cijenu javne usluge prikupljanja miješanog komunalnog otpada razmjerno količini predanog otpada u obračunskom razdoblju pri čemu je kriterij količine otpada u obračunskom razdoblju volumen spremnika otpada i broj pražnjenja spremnika.

**VI.**

Općinsko vijeće ovlašćuje općinskog načelnika da poduzme sve pravne radnje vezane uz raskid ugovora o koncesiji, Klasa: 363-01/17-01/02, Ur.broj: 2158/07-02-18-11 od 19. veljače 2018. godine

**VII.**

Ovaj Zaključak stupa na snagu danom donošenja, a ima biti objavljen u „Službenom glasniku“ Općine Vladislavci.

KLASA: 351-01/19-02/2

URBROJ: 2158/07-01-2

Vladislavci, 3. lipnja 2019.

**Predsjednik**

**Općinskog Vijeća**

Krunoslav Morović, v.r.